32004R0526
L 085/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 526/2004 НА КОМИСИЯТА
от 22 март 2004 година
за изменение на спецификацията за означение, съдържащо се в приложението към Регламент (ЕО) № 1107/96 относно географските указания и наименованията за произход (Espárrago de Navarra)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2081/92 на Съвета от 14 юли 1992 г. за защита на географските указания и наименованията за произход за селскостопанските и хранителни продукти (1) и по-специално член 9 от него,
като има предвид, че:
(1)
Съгласно член 9 на Регламент (ЕИО) № 2081/92 за името Espárrago de Navarra, регистрирано като защитено географско указание с Регламент (ЕО) № 1107/96 на Комисията от 12 юни 1996 г. за регистриране на географските указания и наименованията за произход според процедурата, определена в член 17 на Регламент (ЕИО) № 2081/92 на Съвета (2), Испания е изискала промяна в описанието и географската област.
(2)
Подробното разглеждане на молбата показва, че предложените промени не са незначителни.
(3)
Според член 9 на Регламент (ЕИО) № 2081/92 процедурата по член 6 трябва да се приложи mutatis mutandis.
(4)
Предложените промени са в съответствие с Регламент (ЕИО) № 2081/92. След тяхното публикуване в Официален вестник на Европейския съюз (3), Комисията не е получила възражение съгласно член 7 от въпросния регламент.
(5)
Промените следователно трябва да бъдат регистрирани и публикувани в Официален вестник на Европейския съюз,
ПРИЕ НАСТОЯЩИЯ РЕГЛАМЕНТ:
Член 1
Измененията в приложение I към настоящия регламент се регистрират и публикуват според изискването в член 6, параграф 4 от Регламент (ЕИО) № 2081/92.
Обобщение на основните точки на спецификацията е дадено в приложение II към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 март 2004 година.